Munakukeña kutaña chinu chibaaba mu %%?
Bayibolu yahaIntaneti | NSONA JAWAKWAKRISTU JACHIGIRIKI
Munakukeña kutaña chinu chibaaba mu %%?
-
Kwimusha (1, 2)
-
Kusoñamisha kutalisha hadi antañishi akutwamba (3-11)
-
Pawulu anamutiyili luwi lwasweja (12-16)
-
Mwanta wahaya nyaaka (17)
-
‘Lwenu njita yayiwahi’ (18-20)
1 Ami Pawulu, kapostolu kaKristu Yesu atondeliwu kwesekeja nalushimbi lwaNzambi Chamwinu chetu nilwaKristu Yesu kuchiñeja kwetu,
2 kudi eyi Timotewu, mwana walala muchikuhwelelu:
Luwi lwasweja niwushona nikuwunda jafumaña kudi Nzambi Tata nikudi Kristu Yesu Mwanta wetu jiikali naneyi.
3 Neyi chinakukolesheli nami wushakami muEfwesesa hampinji yinakeñeleña kuya kuMasidoniya, dichinnakukukolesha nihayinu mpinji, kulonda wukonkomweni antu amakwawu aleki kutañisha ntañishilu yacheñi,
4 hela kusha maana kumpanji jakutwamba nikukuchinda yisaka yawankakulula. Yuma yamuchidiwu yamukunkulwayi, yaleteshaña hohu antu afwikijeña yuma chatela yihaneña yuma yafumaña kudi Nzambi yakoleshaña chikuhwelelu.
5 Chalala, nkeñelu yaniyi nshimbi hikukeña kwafumaña mukwikala namuchima wutooka, nichinleji chamuchima chachiwahi nichikuhwelelu chakadi wunfwikiji.
6 Muloña wakwaambuka kuyumiyi, antu amu anadiñiji munhoshelu yamukunkulwayi.
7 Akeñaña kwikala antañishi janshimbi, ilaña hiyatiyishishaña mwatalisha yuma yahoshañawu hela yuma yiyakolelañawu chikupuku.
8 Ichi dinu tuneluki netu Nshimbi jekala jajiwahi neyi chakwila muntu yajizatisha chiwahi,
9 nakwiluka nindi nshimbi hiyajikasilaña muntu waloñaku, ilaña ajikasilaña antu afumpaña nshimbi niadikañaña, abulaña kwakama Nzambi niakwanshidi, abula kushinshika niakwakujilola yuma yajila, akwakujaha atata jawu niakwakujaha amama jawu, akwakujahañana,
10 ayivumbi, amayala adikaamaña nawakwawu amayala, akwakuwombolola antu, akwamakudi, antu asanyikaña mwakutwamba niyuma yejima yakutwamba yadikañaña nantañishilu yayiwahi
11 kwesekeja nansañu yayiwahi yakulema yaNzambi wamuzañalu, yankunjikiliwu.
12 Namusakililaña Kristu Yesu Mwanta wetu, wanyinkeli ñovu, muloña wammweni kushinshika kuhitila mukunyinka mudimu,
13 hela chakwila kunyima nadiña mukwakusawula Nzambi nimukwakukabisha antu jindi nawa mukwakasawuntu. Hela chochu, antiyilili luwi muloña nakoñeleña yumiyi mukubula kwiluka nimukubula chikuhwelelu.
14 Ilaña luwi lwasweja lwaMwanta wetu lwantiyililiyi lwaswejeli chikupu nichikuhwelelu nikukeña kudi mudi Kristu Yesu.
15 Awa mazu atelela kuyikuhwelela nawa atelela kuyitambwila chikupu, akwila nawu: Kristu Yesu wenjili mukaayi nakwamwina akwanshidi. Hadi awa akwanshidi, ami yami mukwanshidi chikupu.
16 Hela chochu, antiyilili luwi ami mukwanshidi chikupu, kulonda Kristu Yesu yamwekeshi kudiwunjika kwindi kwejima kuhitila mudi ami, nakuñilisha kwikala chakutalilahu chanowu antu akakuhwelela mudi yena nankeñelu yakwikala nawumi wahaya nyaaka.
17 Ichi dinu, kalemesha nikulema jiikali kudi Mwanta wahaya nyaaka, wabulaña kutoka, abulaña kumonawu, yowu Nzambi nkawindi hohu, haya nyaaka nanyaaka. Ameni.
18 Eyi mwanami Timotewu, nakwinki ilu lushimbi kwesekeja namwaya wuprofwetu waprofweteliwu kutalisha hadi eyi, kulonda kuhitila muyumiyi wutwalekihu kulwa njita yayiwahi,
19 nakuhemba chikuhwelelu nichinleji chamuchima chachiwahi chinakaaniwu antu amu, nakuyikojeja akisi chikuhwelelu chawu neyi chakisikaña mbopolu.
20 Hakachi kanawa antu hadi Himenusa niAlesanderi, nawa ami nayihani kudi Satana, kulonda kuhitila mukuyibabesha, adizi kubula kumusawula Nzambi.
Inkenuhu akwenu
Inkenuhu akwenu
NSONA JAWAKWAKRISTU JACHIGIRIKI
1 Timotewu 1
Lunda
Tañenu Bayibolu haIntaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
tum_Latn nya_Latn tum_Latn unk bem_Latn unk swh_Latn unk zul_Latn unk fuv_Latn unk cjk_Latn cjk_Latn lua_Latn kmb_Latn cjk_Latn cjk_Latn cjk_Latn lua_Latn cjk_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn fuv_Latn cjk_Latn cjk_Latn cjk_Latn cjk_Latn cjk_Latn sna_Latn dyu_Latn kmb_Latn lug_Latn eng_Latn